# **Työelämässä oppimisen ohjaaminen -verkkokoulutus työpaikkaohjaajille**

Ammatillisen koulutuksen opiskelijat suorittavat osan opinnoistaan työelämässä oppien. Koulutuksen järjestäjä vastaa oppimisesta myös työelämässä oppimisen osalta. Työpaikalla on kuitenkin vastuu järjestää opiskelijalle ohjausta.

Työpaikkaohjaajan tehtävä on tärkeä. Työpaikkaohjaajana onnistuminen edellyttää perehtymistä työelämässä oppimisen käytäntöihin: suunnitteluun, toteutukseen ja osaamisen arviointiin.

Mitä työpaikkaohjaus edellyttää ja mitä siinä pitää ottaa huomioon? Ohjaustehtävä on kiinnostava, mutta miten sen saa sovitettua muuhun työhön? Koulutussopimus vai oppisopimus ja mitä eroa niillä on? Mitä HOKS tarkoittaa ja mihin arviointi perustuu? Näitä ja monia muita tärkeitä kysymyksiä käsitellään Työelämässä oppimisen ohjaaminen -verkkokoulutuksessa.

Verkkokoulutuksesta:

**Tavoite** Työpaikkaohjaajan perehdyttäminen työelämässä oppimisen suunnitteluun, toteutukseen ja osaamisen arviointiin

**Kenelle**            Työpaikkaohjaajille

**Miten** Kaikki oppiminen tapahtuu verkossa

**Sisällöt**Osio 1: Alkuvaiheen suunnittelu

Osio 2: Työelämässä oppiminen

Osio 3: Osaamisen arviointi

**Laajuus**Koulutuksen suorittaminen vastaa 8 h osallistujan opiskelua:

aineistoon perehtyminen, itsearviointitesti, valmistautuminen verkkokeskusteluun, verkkokeskustelu x 2

**Verkkokurssi on maksuton ja siitä annetaan osallistumistodistus.**

*Koulutuksen järjestäjän omat tiedot: ilmoittautuminen*